《阳城耕雨歌》
元代·胡奎

春云阴阴酿春雨，荷锄朝出三家墅。草满南坡犊子肥，一蓑一笠雨中归。

千顷水田飞白鸟，雨足泥深稊稗少。大树将军好子孙，辍耕陇上如庞老。

人间别有方寸心，此地可作商家霖。先生砚田耕未了，屋头布谷鸣春晓。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。